stanford-oval/wikipedia huggingface dataset:
Medal of Honor: Vanguard
ציונים

| האתר | הציון |
| --- | --- |
GameRankings: Wii - 57.52%   PS2 - 64.35%
Metacritic: Wii - 56/100   PS2 - 63/100
האתר: הציון
GameSpot: 5.5/10
IGN: 7.2/10 - PS2
Mansized: 2/5
ראו גם

Medal of Honor: Airborne
Medal of Honor: Heroes
Medal of Honor: Heroes 2
OCaml

| --- | --- |

 פרדיגמות:  תכנות פונקציונלי, תכנות אימפרטיבי, תכנות מונחה עצמים, תכנות מודולרי
 תאריך השקה:  1996 
 מתכנן:  Xavier Leroy, Jérôme Vouillon, Damien Doligez, Didier Rémy, Ascánder Suárez
 מפתח:  INRIA
 גרסה אחרונה:  5.2.0 (13 במאי 2024) 
 טיפוסיות:  סטטית, מוסקית, מובנית, חזקה,
 הושפעה על ידי:  C,‏ Caml,‏ Modula-3,‏ Pascal,‏ Standard ‏ML
 השפיעה על:  Scala, ראסט, Opa, ‏Haxe ,‏F*,‏F sharp, ‏Elm, ‏Coq, ‏ATS
 רישיון:  LGPLv2.1
 סיומת:  .ml, .mli
 ocaml.org
 
OCaml (לשעבר Objective Caml) היא שפת תכנות כללית ומרובת פרדיגמות תכנות. השפה תומכת בפרדיגמות שונות, כגון תכנות מונחה עצמים ותכנות פונקציאונלי.
Ocaml נוצרה בשנת 1996 על ידי חביאר לרוי (Xavier Leroy), ג'רום ווליון (Jérôme Vouillon), דמיאן דוליגז (Damien Doligez), דילדר רמי (Didier Rémy), אסקנדר סוארס (Ascánder Suárez) ואחרים.
שפת התכנות החלה כפרויקט חינמי בעל קוד פתוח אשר מנוהל על ידי המכון הצרפתי למחקר במדעי המחשב ואוטומציה (INRIA). בתחילת שנות ה-2000, שפות חדשות רבות אימצו אלמנטים מ-OCaml – הידועות מביניהן הן Scala, ו-F#.
סביבות פיתוח

סט כלי התכנות של OCaml כולל מפרש (Interpreter) אינטראקטיבי, מהדר (Compiler) לשפת מכונה אשר מבצע אופטימיזציה, מנפה (Debugger) שניתן להריצו גם אחורנית. בנוסף, כוללת סביבת הפיתוח גם את הכלים הבאים:
opam הוא מנהל חבילות בשביל Ocam, שפותח על ידי OcamlPro.
Merlin מספק פונקציונליות של סביבת פיתוח משולבת, כולל השלמה אוטומטית, בדיקת טיפוסים, וכו'.
Dune מהדר המאפשר קימפול תוכנה ממספר קובצי מקור שונים.
js_of_ocaml, אשר פותח על ידי צוות Ocsigen, הוא מהדר בעל יכולות אופטימיזציה מ-OCaml ל-JavaScript.
BuckleScript – שרשרת כלי מהדר המאפשרת למפתחים לכתוב קוד ב-OCaml ולהדר אותו לקוד – JavaScript בדרגת אופטימיזציה גבוהה
ocamlcc – מהדר מ-OCaml ל-C.
OcamlJava, אשר פותח על ידי INRIA (המכון הצרפתי לחקר מדעי המחשב ואוטומטציה) מהדר מ-OCaml למכונה הווירטואלית של ג'אווה (JVM – Java Virtual Machine).
OcaPic, אשר פותח על ידי Lip6, הוא מהדר בשביל PIC MicroController (אנ').
ספריות ב־OCaml

ל-OCaml יש מערכת אקולוגית עשירה של ספריות וכלים שמרחיבים את הפונקציונליות שלה ותומכים בתחומי יישומים שונים. ספריות אלו מספקות תכונות נוספות, הפשטות וכלי עזר, המאפשרים למפתחים לבנות פתרונות תוכנה חזקים ויעילים. בואו נעמיק בכמה ספריות פופולריות שהשפיעו משמעותית על המערכת האקולוגית של OCaml:
Core: Core היא תחליף מקיף של ספרייה סטנדרטית עבור OCaml, שפותחה על ידי Jane Street. הוא מציע מגוון רחב של מודולים ופונקציות שמגדילים את הספרייה הסטנדרטית של OCaml, מספקים מבני נתונים משופרים, כלי עזר לניתוח, פעולות של מערכת קבצים ועוד. Core מדגישה ביצועים וארגונומיה, מה שהופך אותה לבחירה פופולרית עבור מפתחי OCaml.
סוללות: סוללות היא חלופה חזקה נוספת לספרייה הסטנדרטית של OCaml. הוא מספק מודולים ומבני נתונים נוספים, כולל סטים, מפות, זרמים וגרסאות הכלולות בסוללות של סוגי נתונים נפוצים. Batteres שואפת לפשט את הפיתוח על ידי הצעת API עשיר בתכונות ועקבי יותר, מה שמקל על מפתחים לכתוב קוד תמציתי ויעיל.
Async: שפותחה על ידי Jane Street, ספריית Async נמצאת בשימוש נרחב לכתיבת קוד במקביל וא-סינכרוני ב-OCaml. הוא מציע מודל תכנות מונחה אירועים המאפשר למפתחים לכתוב יישומים ניתנים להרחבה ויעילות. Async מספקת הפשטות לניהול קלט/פלט אסינכרוני, במקביל וריבוי משימות שיתופיות, מה שהופך אותו למתאים במיוחד עבור רשתות, תכנות שרתים ומערכות מבוזרות.
Lwt: Lwt (חוטים קלים) היא ספריית שרשורים שיתופית עבור OCaml. זה מאפשר למפתחים לכתוב קוד אסינכרוני באמצעות מבני תכנות רציף מוכרים, הידועים בשם הבטחות או "חוטים Lwt". Lwt מספקת דרך פשוטה ואינטואיטיבית לטפל בפעולות קלט/פלט, במקביליות ומקבילות. הוא נמצא בשימוש נרחב בפיתוח אתרים, שם הוא מאפשר קלט/פלט שאינו חוסם ומאפשר טיפול יעיל בבקשות מרובות של לקוחות.
Eliom: Eliom היא מסגרת לפיתוח אתרים ב-OCaml. הוא משלב את העוצמה של Ocaml עם מסגרת אינטרנט מלאה, המאפשרת למפתחים לבנות יישומי אינטרנט חזקים ובטוחים בסוגים. Eliom ממנפת את ההקלדה החזקה והבדיקה הסטטית של Ocaml כדי לתפוס שגיאות בזמן ההידור, וכתוצאה מכך יישומי אינטרנט אמינים וניתנים לתחזוקה. הוא מספק הפשטות לטיפול בבקשות HTTP, ניהול מצבי הפעלה ואינטראקציה עם מסדי נתונים, מה שמאפשר למפתחים לבנות שירותי אינטרנט ניתנים להרחבה ומאובטחים.
ספריות אלו, בין היתר, תרמו באופן משמעותי לצמיחה ולפופולריות של OCaml בתחומים שונים. הן מספקות בסיס איתן לפיתוח פתרונות תוכנה יעילים, אמינים וניתנים לתחזוקה, מה שהופך את OCaml לבחירה אטרקטיבית הן לתעשייה והן לאקדמיה. בנוסף, מנהל החבילות של OCaml, opam, מפשט את ההתקנה והניהול של ספריות אלו, ומשפר עוד יותר את חווית הפיתוח הכוללת.
קהילת ה-OCaml התוססת תורמת באופן פעיל לפיתוח ותחזוקה של ספריות אלו. שיתופי פעולה בקוד פתוח, דיונים על רשימות תפוצה ותרומות בפלטפורמות כמו GitHub מטפחים שיפור מתמיד וחדשנות באקוסיסטם של OCaml. גישה שיתופית זו מבטיחה ש-OCaml יישאר רלוונטי וניתן להתאמה למגמות פיתוח תוכנה מתפתחות.
על ידי מינוף מערך הספריות והכלים המגוון הזמינים במערכת האקולוגית של OCaml, מפתחים יכולים לייעל את תהליך הפיתוח שלהם, לשפר את הפרודוקטיביות ולנצל את מלוא הפוטנציאל של תכנות פונקציונלי בבניית פתרונות תוכנה חזקים ויעילים.
דוגמאות קוד

כתיבת תוכנית Hello World ב-Ocaml והרצתה:
print_endline "Hello World!"
לאחר מכן ניתן להדר את התוכנית לקובץ Bytecode שניתן להריצו:
$ ocamlc hello.ml -o hello
או לחלופין ניתן להדר אותו לקובץ הרצה של קוד בשפת מכונה אשר עבר אופטימיזציה:
$ ./hello
Hello World!
$
תוכנית על מנת לסכום רשימה של איברים:
let rec sum integers = (* Keyword rec means 'recursive'. *)
 match integers with
  | [] -> 0 (* Yield 0 if integers is the empty
 list []. *)
  | first :: rest -> first + sum rest;; (* Recursive call if integers is a non-
 empty list; first is the first
 element of the list, and rest is a
 list of the rest of the elements,
 possibly []. *)
דרך נוספת על מנת לבצע זאת היא להשתמש בפעולה המובנית fold (אנ'), אשר מקבלת פעולה כפרמטר:
let sum integers =
 List.fold_left (fun accumulator x -> accumulator + x) 0 integers;;
# sum [1;2;3;4;5];;
 - : int = 15
דוגמה לביצוע מיון QuickSort ב-Ocaml:‏
let rec qsort = function
 | [] -> []
 | pivot :: rest ->
 let is_less x = x < pivot in
 let left, right = List.partition is_less rest in
 qsort left @ [pivot] @ qsort right
Resource Description Framework

Resource Description Framework ‏(RDF) הוא סטנדרט של ארגון ה-World Wide Web Consortium‏ (W3C). מטרתו לייצר שיטה להגדרת מקורות מידע (Resources) ברשת האינטרנט, כחלק מארכיטקטורת הרשת הסמנטית של ארגון W3C. הסטנדרט נבנה כדי להיות מובן למכונה ולא כהצגה לבני אדם. RDF בנוי מעל XML ומיוצג כ-Labeled Graph המורכב משלישיות של נושא (Subject), נשוא (Predicate), ומושא (Object).
RDF הוא ההמלצה של ארגון ה-W3C מ-1 בפברואר 2004. הסטנדרט הוא חלק מ-"חזון האינטרנט הסמנטי" של W3C. על פי החזון למידע באינטרנט יש משמעות. מקורות המידע מהאינטרנט מזוהים באמצעות URI. מחשבים יכולים להבין ולעבד את המידע ממקורות שונים ברשת ולשלב אותו לידע.
מודל הנתונים של RDF מייצר גרף ידע המורכב מקודקודים וקשתות. הקודקודים יכולים להיות נושא או מושא. הקשתות הם ההצהרה המייצגת את הקשר בין הנושא למושא. לדוגמה המשפט "השמיים בצבע כחול" מורכב מנושא: "השמיים" וממושא: "כחול". הקשר בין השמיים לבין הכחול הוא "צבע". ולכן השלישייה במשפט זה תהיה
Subject – שמיים
Predicate – צבע
Object – כחול
רכיב בשלשה יכול להיות משאב (Resource) – זהו כל דבר שיש לו URI. הרכיב יכול להיות גם מאפיין (Property) – מאפיין הוא משאב שיש לו שם. הרכיב יכול להיות גם ערך של מאפיין (Property value). ערך של מאפיין יכול להיות משאב אחר.
מסמכי RDF כתובים ב-XML. השפה נקראת RDF/XML. השימוש ב-XML מאפשר החלפת מידע על RDF בין סוגים שונים של מחשבים באמצעות סוגים שונים של מערכות הפעלה ויישומים.
הערות שוליים

↑  XML RDF, www.w3schools.com
| --- | --- |
בקרת זהויות :  NLI: 987007532775605171  GND: 4737512-7  LCCN: sh2003010124 
ערך זה הוא קצרמרבנושא מחשבים. אתם מוזמנים לתרום לוויקיפדיה ו.
Harleys in Hawaii

"Harleys in Hawaii" (בעברית: "הארלי בהוואי") הוא סינגל שהוקלט על ידי הזמרת-יוצרת האמריקאית קייטי פרי. השיר יצא לאור ב-16 באוקטובר 2019, על ידי חברת התקליטים קפיטול רקורדס כסינגל שני מתוך האלבום Smile.
רקע וכתיבה

השיר בדומה לשאר שיריה, נכתב על ידי קייטי פרי עצמה, ביחד עם צ'ארלי פות' שהפיק אותו. השיר הוא שיר בסגנון הפופ. ב-14 באוקטובר 2019, צייצה פרי בחשבון הטוויטר שלה, כי ב-16 באוקטובר באותה השנה תוציא את השיר. בסמוך לכך, פורסמה עטיפת הסינגל.
בסמוך לצאתו, עלה השיר לרשתות הזרמות המדיה ספוטיפיי, דיזר, ואפל מיוזיק.
ביקורת

לכבוד יציאת השיר והקליפ הנלווה שלו, סקר אותו מגזין הבילבורד. בכתבה נאמר כי "הרנסאנס של קייטי פרי ממשיך! ביום רביעי האחרון הוציאה פרי את הקליפ לשיר הטרופי החדש שלה. נראה כי הקליפ צולם בהוואי והוא מאזכר את הקליפ לשירה "Never Really Over" ולשירה "Teenage Dream"."
באתר המוזיקה Stereogum נאמר על קליפ השיר כי "הוא שם דגש על רכיבת אופנוע בהוואי. דבר שתואם את הסגנון והאווירה של השיר עצמו".
וידאו קליפ

הווידאו קליפ הנלווה שצולם לשיר הועלה לערוץ היוטיוב של קייטי פרי ב-16 באוקטובר 2019, בסמוך לצאתו של השיר כסינגל. בתחילת הקליפ, ניתן לראות את פרי, כשהיא רוכבת על אופנוע. בהמשך, ניתן לראותה כשהיא שוהה במועדון לילה ולידה חבורת גברים מכים אחד את השני.
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  אוסטרליה | מצעד הסינגלים האוסטרלי | 36 |  |
|  אירלנד | מצעד הסינגלים האירי | 42 |  |
|  ארצות הברית | בילבורד הוט 100 | - |  |
|  ארצות הברית | מצעד השירים מתחת להוט 100 | 10 |  |
|  הונגריה | Rádiós Top 40 | 37 |  |
|  הממלכה המאוחדת | מצעד הסינגלים הבריטי | 45 |  |
|  הממלכה המאוחדת | מצעד השירים הדיגיטליים | 80 |  |
|  ולוניה | אולטראטופ 40 | 33 |  |
|  ליטא | AGATA | 23 |  |
|  ניו זילנד | המצעד הניו זילנדי הרשמי | 1 |  |
|  סלובקיה | ČNS IFPI | 43 |  |
|  סקוטלנד | מצעד הסינגלים הסקוטי | 67 |  |
|  פלנדריה | אולטראטופ 50 | 37 |  |
|  צ'כיה | ČNS IFPI | 69 |  |
|  קנדה | קנדה הוט 100 | 71 |  |
|  קרואטיה | טופ ליסטה | 45 |  |
|  רומניה | מצעד השירים הרומני | 90 |  |
|  שוודיה | סוורייטופליסטן | 7 |  |
|  שווייץ | המצעד השווייצרי | 72 |  |
נתוני מכירות

| אזור | תואר | מכירות |
| --- | --- | --- |
| קנדה (Music Canada) | פלטינה | 80,000 |
סיכום
| בכל העולם | — | 80,000 |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 16 באוקטובר 2019 | הזרמת מוזיקה • הורדה דיגיטלית | קפיטול |  |
| אוסטרליה | 18 באוקטובר 2019 | רדיו שירים עכשוויים | קפיטול |  |
| עולם | 13 בנובמבר 2019 | סטרימינג • הורדה דיגיטלית | קפיטול |  |
| עולם | 13 בנובמבר 2019 | סטרימינג • הורדה דיגיטלית | קפיטול |  |
הערות שוליים

1 2  Katy Perry Just Revealed the Title, Artwork and Release Date For Her Next Single, Billboard
1 2  Katy Perry confirms release date of new single Harleys in Hawaii, www.officialcharts.com (באנגלית)
1 2  KATY PERRY, #HarleysInHawaii 10.16.19 pic.twitter.com/gnMMJVIrkg, @katyperry, ‏2019T8:05
1 2  Katy Perry – Katy Perry - Harley’s in Hawaii* (באנגלית), אורכב מ-המקור ב-2019-10-16, נבדק ב-2019-10-16
1 2  KATY PERRY, #HarleysInHawaii 10.16.19 pic.twitter.com/gnMMJVIrkg, @katyperry, ‏2019T8:05
↑  Harleys In Hawaii, נבדק ב-2019-10-16
↑  Katy Perry: Harleys In Hawaii - Music Streaming - Listen on Deezer (באנגלית בריטית), נבדק ב-2019-10-16
↑  Harleys In Hawaii - Single by Katy Perry (באנגלית אמריקאית), נבדק ב-2019-10-16
1 2  Katy Perry Goes On a Tropical Joyride in 'Harleys in Hawaii' Video: Watch, Billboard
↑  Katy Perry - "Harleys In Hawaii" Video, Stereogum, ‏2019-10-16
1 2  Katy Perry - Harleys In Hawaii (Official), נבדק ב-2019-10-16
↑  Gold/Platinum, Music Canada
↑  Singles To Radio, The Music Network
↑  Harleys In Hawaii - KANDY Remix, נבדק ב-2019-11-30
↑  Harleys In Hawaii (Win and Woo Remix), נבדק ב-2019-11-30
| קייטי פרי |
| --- | --- | --- |
| דיסקוגרפיה • וידאוגרפיה • פרסים ומועמדויות • שירים • הופעות | דיסקוגרפיה • וידאוגרפיה • פרסים ומועמדויות • שירים • הופעות |  |
| אלבומי אולפן | Katy Hudson • One of the Boys • Teenage Dream • Prism • Witness • Smile • 143 |  |
| הוצאות מחודשות | Teenage Dream: The Complete Confection |  |
| מיני-אלבומים | Ur So Gay • MTV Unplugged |  |
| אלבומי וידאו | The Prismatic World Tour Live |  |
| סיבובי הופעות | "Hello Katy Tour" • "California Dreams Tour" • "Prismatic World Tour" • "Witness: The Tour" • "The Lifetimes Tour" |  |
| רצפי הופעות | "Play" |  |
| ערכים קשורים | ראסל בראנד (בעל לשעבר) • אורלנדו בלום (ארוס) |  |
| קייטי פרי – סינגלים |
| --- | --- | --- |
| One of the Boys | "I Kissed a Girl" • "Hot n Cold" • "Thinking of You" • "Waking Up in Vegas" |  |
| Teenage Dream | "California Gurls" • "Teenage Dream" • "Firework" • "E.T." • "Last Friday Night (T.G.I.F.)" • "The One That Got Away" • "Hummingbird Heartbeat" • "Pearl" |  |
| Teenage Dream: The Complete Confection | "Part of Me" • "Wide Awake" |  |
| Prism | "Roar" • "Unconditionally" • "Dark Horse" • "Birthday" • "This Is How We Do" |  |
| Witness | "Chained to the Rhythm" • "Bon Appétit" • "Swish Swish" • "Save as Draft" • "Hey Hey Hey" |  |
| Smile | "Never Really Over" • "Small Talk" • "Harleys in Hawaii" • "Never Worn White" • "Daisies" • "Smile" • "Cry About It Later" • "Not the End of the World" |  |
| 143 | "Woman's World" |  |
| סינגלים שיווקיים | "Ur So Gay" • "Not Like the Movies" • "Circle the Drain" • "Peacock" • "Walking on Air" • "Every Day Is a Holiday" • "What Makes a Woman" |  |
| סינגלים אחרים | "Rise" • "Cozy Little Christmas" • "365" • "Electric" • "When I'm Gone" |  |
| שיתופי פעולה | "Starstrukk" • "If We Ever Meet Again" • "Who You Love" • "Feels" • "Con Calma (Remix)" |  |
| --- | --- |
בקרת זהויות :  MusicBrainz release group: cb6212c2-7b8a-4c50-96b8-88dca38f7c9c
Resident Evil 5

Resident Evil 5 (בעברית: האויב שבפנים 5; ביפנית: バイオハザード5, מופץ ביפן בשם Biohazard 5) הוא משחק וידאו מסוגת יריות בגוף שלישי, השביעי בסדרת משחקי Resident Evil, שפותח והופץ על ידי קאפקום ב-5 במרץ 2009 לקונסולות המשחקים Xbox 360 ופלייסטיישן 3, ב-17 בספטמבר 2009 למערכת ההפעלה Microsoft Windows, ב-19 במאי 2016 למזרים המדיה Nvidia Shield TV, ב-28 ביוני 2016 לקונסולות המשחקים Xbox One ופלייסטיישן 4 וב-29 באוקטובר 2019 לקונסולת המשחקים הניידת נינטנדו סוויץ'. המשחק הוכרז בשנת 2005, השנה בה המשחק הקודם בסדרה, Resident Evil 4, יצא לאור. העלילה סובבת סביב חקירה בעקבות איום בטרור, אשר מנוהלת על ידי סוכני ה-Bioterrorism Security Assessment Alliance, כריס רדפילד ושיבה אלומר בקיג'וג'ו, מחוז בדיוני באפריקה. כריס לומד כי עליו להתעמת עם עברו בצורת אויבו, אלבר וסקר ושותפתו לשעבר, ג'יל ולנטין.
המשחקיות של Resident Evil 5 זהה למשחק הקודם בסדרה, אף על פי שהוא הראשון בסדרה שתוכנן למשחק שיתופי של שני שחקנים. כמו כן הוא המשחק הראשון בסדרה אשר נטש את סוגת ההישרדות אימה, כאשר הביקורות ציינו כי המשחקיות דומה יותר למשחק פעולה. זהו גם המשחק הראשון בסדרה אשר משתמש בלכידת תנועה ובמערכת מצלמות וירטואליות. מספר מפתחים אשר היו מעורבים בפיתוח המשחק הראשון בסדרה, Resident Evil, השתתפו בפיתוח המשחק. גרסת המחשב האישי פותחה על ידי חברת Mercenary Technology.
Resident Evil 5 זכה לביקורות חיוביות, אף על פי שהביקורות ציינו לשלילה את מכניקת השליטה בדמויות וטענו כי קיימת במשחק גזענות, אך הדבר נחקר על ידי BBFC ולא נמצאה אמת בכך. נכון לספטמבר 2020, נמכרו למעלה מ-7.7 מיליון עותקים של המשחקים. גרסה מיוחדת למשחק, הנקראת "הגרסה המוזהבת" (Gold Edition) נמכרה בלמעלה מ-4.2 מיליון עותקים, כך שסך העותקים של המשחק שנמכרו מזנק ל-11.9 מיליון. זהו המשחק הנמכר ביותר בסדרת המשחקים וכן עד מרץ 2018 היה המשחק הנמכר ביותר שפותח בלעדית על ידי קאפקום, עד שזה הפסיד את התואר למשחק הווידאו Monster Hunter: World. ב-2016 יצא לאור משחק ההמשך, Resident Evil 6.
הערות שוליים

↑  Entertainment Software Rating Board‏, Resident Evil 5 for Windows PC, PlayStation 3, Nintendo Switch, Xbox 360 Rating (באנגלית)
↑  Entertainment Software Rating Board‏, Resident Evil 5 Gold Edition for PlayStation 3, Xbox 360 Rating (באנגלית)
↑  Entertainment Software Rating Board‏, Resident Evil 5 for PlayStation 4, Xbox One Rating (באנגלית)
↑  Pan European Game Information‏, Resident Evil 5 Rating (באנגלית)
אדמירל דאנקן

חזית פאב אדמירל דאנקן
אדמירל דאנקן (באנגלית: Admiral Duncan) הוא פאב, הממוקם ברחוב אולד קומפטון, באזור הסוהו במרכז לונדון. הפאב משרת בעיקר אוכלוסייה הומוסקסואלית. הפאב נקרא על שם אדם דאנקן, ויסקונט קאמפרדאון, אשר הביס את הצי ההולנדי בקרב קאמפרדאון בשנת 1797.
ב-30 באפריל 1999 הטמין דייוויד קופלנד, הומופוב ניאו נאצי, פצצה בפאב. בפיגוע זה נהרגו שלושה מבאי הפאב ונפצעו 83. קופלנד נתפס ונידון לשישה מאסרי עולם. לוח זיכרון לנרצחים הוצב בכניסה לפאב.
אבי ארזוני

| --- | --- |
אבי ארזוני (מימין) יחד עם רם רוטברג (במרכז) ואלי שרביט (משמאל) בטקס החלפת מפקד בסיס חיפה ב-2011
אבי ארזוני (מימין) יחד עם רם רוטברג (במרכז) ואלי שרביט (משמאל) בטקס החלפת מפקד בסיס חיפה ב-2011
 לידה:  ישראל
 מדינה:  ישראל 
 השתייכות:   צבא הגנה לישראל
 דרגה:   תת-אלוף
 תפקידים בשירות
 מפקד שייטת ספינות הטילים  ראש מספן המודיעין  מפקד בסיס חיפה
 פעולות ומבצעים
   מלחמת לבנון הראשונה   מלחמת לבנון השנייה
 
אָבִי אַרְזוֹנִי הוא קצין צה"ל במילואים בדרגת תת-אלוף, שירת בתפקידי פיקוד בחיל הים, בהם מפקד שייטת ספינות הטילים, ראש מספן המודיעין ומפקד בסיס חיפה.
ארזוני בוגר קורס חובלים, שירת כמפקד ספינת טילים אח"י גאולה (דצמבר 1990 עד יולי 1992), מפקד ספינת טילים אח"י חנית  ומפקד שייטת ספינות הטילים בשנים 2003 עד 2005. תחת פיקודו זכתה השייטת בפרס הרמטכ"ל ליחידות מצטיינות. ב-2007 מונה לראש מספן המודיעין במטה חיל הים וב-2009 מונה למפקד בסיס חיפה וכיהן בתפקיד עד נובמבר 2011.
לאחר שחרורו עוסק בייעוץ ביטחוני ופיתוח עסקי.
הוא בעל תואר ראשון בניהול מאוניברסיטת חיפה (1994), בוגר המכללה למלחמה של הצי האמריקני (2001), בוגר המכללה לביטחון לאומי ובעל תואר שני במדעי המדינה ולימודי ביטחון מאוניברסיטת חיפה (2006).
הערות שוליים

↑  אפרת וייס, יחידת הסטי"לים זכתה בפרס הרמטכ"ל, באתר ynet, 1 באפריל 2004
↑  תא"ל אלי שרביט נכנס לתפקידו כמפקד בסיס חיפה, באתר צה"ל (דרך ארכיון האינטרנט), 28 בנובמבר 2011
אבי אשכנזי (מאמן כדורסל)

| --- | --- |

 לידה:  27 בינואר 1964 (בן 60) צפת שבישראל
 קבוצות כשחקן
 :  הפועל גן שמואל   הפועל חיפה   הפועל צפת   מכבי קריית מוצקין   אליצור קריית אתא   הפועל יקנעם
 קבוצות כמאמן
 1996–1999   1999 - 2000   2000 - 2006   2007–2010 2010 - 2011:  מכבי חיפה   מכבי קריית מוצקין   עירוני נהריה   מכבי חיפה מועדון כדורסל הבקעה
אָבִי אַשְׁכְּנַזִּי (נולד ב-27 בינואר 1964 בצפת) הוא כדורסלן עבר ומאמן כדורסל ישראלי.
קריירה

אשכנזי החל לשחק כדורסל בקבוצה הבוגרת של הפועל גן שמואל בגיל 17, שיחק עונה נוספת בליגה הבכירה במדי הפועל חיפה ואחר כך נדד בין קבוצות שונות בליגות נמוכות עד פרישתו ממשחק בגיל 28. בשנת 1995 נולדו לאשכנזי ילדיו הראשונים, זוג תאומים. כיום הוא אב לשלושה.
בתחילת דרכו כמאמן, ב-1992, אימן אשכנזי במחלקות הנוער של מכבי חיפה ובעונת 1996/1997 התמנה לראשונה למאמן הקבוצה הבוגרת שאז שיחקה בליגה הארצית וכבר בעונתו הראשונה בה, העלה אותה לליגה הלאומית. בעונתו השנייה העלה את הקבוצה לליגת העל ובעונה שלאחר מכן סיים עימה במקום השביעי בליגה עם 10 ניצחונות ו-12 הפסדים. במהלך עונת 1999/2000, מאחר שחיפה הייתה במאזן של 3 ניצחונות לעומת 7 הפסדים, הוחלף אשכנזי על ידי יריב ורשיצקי. עוד באותה העונה התמנה אשכנזי (במקומו של אלי קנטי) למאמן מכבי קריית מוצקין, אך קבוצתו ירדה לליגה הלאומית בסיום העונה.
בעונת 2000/2001 התמנה למאמן עירוני נהריה ששיחקה אז בליגה הלאומית ובעונת 2001/2002 הוא העלה אותה לליגת העל לאחר היעדרות של שמונה שנים. בארבע העונות בהן אימן את נהריה בליגת העל, זכה אשכנזי להצלחה רבה, שכללה בין היתר 3 הופעות בפיינל פור כולל הופעה אחת בגמר הפלייאוף בעונת 2002/2003 והשתתפויות במפעלים אירופאים.
לאחר עונת 2005/2006 עזב אשכנזי את נהריה. בעונה שלאחר מכן לא אימן אף קבוצה ושימש כפרשן בערוץ 1.
בעונת 2007/2008 שב אשכנזי לאמן את מכבי חיפה ששיחקה אז בליגה הלאומית. עם חיפה זכה באליפות הליגה ועלה לליגת העל. עונת 2008/2009 הייתה הטובה בקריירת האימון של אשכנזי, נבחר למאמן העונה וקבוצתו הגיעה לגמר גביע המדינה ולגמר הפיינל פור, אך הפסידה בשניהם. בעונה שלאחר מכן, לא הצליח לשחזר את ההצלחה מהשנתיים הקודמת והוביל את חיפה למקום הרביעי בלבד בסיום העונה הסדירה ולהדחה כבר בשלב רבע גמר הפלייאוף, לאחר הפסד 1–3 בסדרה נגד ברק נתניה. בעקבות זאת, החליטו ראשי חיפה לשחרר את אשכנזי מתפקיד המאמן ולמנות במקומו את עוזרו אלעד חסין.
בנובמבר 2010 מונה למאמן מועדון כדורסל הבקעה מהליגה הלאומית, והוביל אותו לעלייה לליגת העל.
בנוסף לעיסוקו כמאמן כדורסל, אשכנזי משמש המנהל הלוגיסטי של חברת "יוניליוור ישראל".
אבו עלי סעדיה הלוי אבן חסן

אבו עלי סעדיה הלוי אבן חסן המלמד הבצרי היה מחכמי הקראים בדורות הראשונים לאחר תקופת מבשרי הקראות. פעל בשלהי המאה התשיעית או תחילת המאה העשירית בקירוב. מצאצאיו עמדו חכמים אשר לקחו חלק מרכזי בהתפתחות המורשת הקראית והפרשנות המקראית הקראית.
אך מעט ידוע על אבו עלי סעדיה הלוי. סלמון בן ירוחם מצטט את "אבו עלי סעדיה הלוי אבן חסן מלמד הבצרי" כאומר:
מאזכור זה אצל הקדמון סלמון בן ירוחם, בן המאה העשירית, מסיק שמחה פינסקר ש"אבו עלי סעדיה הלוי אבן חסן המלמד הבצרי" הוא אביו של עלי הלוי בן אלחסן וסבו של יפת בן עלי הלוי.
במבוא לאיגרת רבי יהודה בן קוריש מביא משה כ"ץ מדברי עלי הלוי נינו של אבו עלי סעדיה הלוי אבן חסן: ”ואבינו זקננו מר' ור' עלי המלמד הגדול בן אדו' ור' אלחסן המלמד מנוחם עדן, בשרח (באור) על התורה פתר...”. ומוכיח שם מכמה מקומות את סדר הדורות וזיהוי החכמים בני המשפחה בשושלתו של אבו עלי סעדיה.
שמחה פינסקר מעלה גם את ההשערה שהוא סעדיה הנשיא רבו של יוסף הרואה, שכן הלה מכנה את רבו סעדיה הנשיא בכינוי "אדוני המלמד".
הערות שוליים

↑  אברהם בר גוטלובר, בקורת לתולדות הקראים, עמוד 60
↑  שמחה פינסקר, לקוטי קדמוניות לקורות דת בני מקרא והילטעראטור שלהם, עמוד 62 של הנספחים
↑  שמחה פינסקר, לקוטי קדמוניות לקורות דת בני מקרא והילטעראטור שלהם, עמוד קיא
↑  משה כ"ץ (צירף מבוא והערות), אגרת רבי יהודה בן קוריש, עמ' 21,19, הוצאת דביר, תל אביב, תשי"ב.
↑  אברהם בר גוטלובר, בקורת לתולדות הקראים, עמוד 148
Worlds Collide (2020)

| Worlds Collide (2020)>  הפוסטר הרשמי של האירוע בכיכובם של מגוון מתאבקי NXT.מידע |
| --- | --- | --- |
ארגון: WWE
מותג (ים): NXT NXT UK
תאריך: 25 בינואר 2020
עיר: יוסטון, טקסס
אולם: טויוטה סנטר
שיר (י) הנושא: "Fury" בביצוע Wage War
סדרת אירועי שלם וצפה של ה-WWE
| :NXT UK TakeOverBlackpool II | Worlds Collide (2020) | רויאל ראמבל |
סדרת אירועי התנגשות העולמות
| 2019 | Worlds Collide (2020) | 2022 |
(2020) Worlds Collide היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network. האירוע כלל את שני המותגים (NXT ו-NXT UK) ונערך ב-25 בינואר 2020 באולם הטויוטה סנטר שביוסטון, טקסס. האירוע היה האירוע השני בסדרת אירועי התנגשות העולמות.
שישה קרבות התנהלו באירוע, כולל אחד שהתקיים במופע המקדים לאירוע. בקרב המרכזי, אימפריום (וולטר, פביאן אייכנר, מרסל ברטל ואלכסנדר וולף) ניצחו את The Undisputed Era (אדם קול, קייל אוריילי, בובי פיש ורודריק סטרונג) בקרב ארבעה נגד ארבעה.
הפקה > רקע

WWE Worlds Collide (בעברית: "התנגשות העולמות") הוא סדרה של אירועי שלם וצפה אשר התחילה ב-26 בינואר 2019, ובה ארגון ההיאבקות האמריקאי, ה-WWE ערכו טורניר בין המותגים 205 לייב, NXT ו-NXT UK. השם "התנגשות העולמות" אומץ לבסוף על ידי הארגון כסדרת תוכניות אשר שודרה בערוץ של ה-WWE Network באפריל 2019. במהלך סוף שבוע ההכרזות לקראת אירוע הרויאל ראמבל, ה-WWE חשפו שאירוע שני בסדרה ייערך ב-25 בינואר 2020.
הפקה > עלילות

האירוע כלל קרבות שנבעו מעלילות מתוסרטות שהתקיימו במהלך התוכניות של NXT ו-NXT UK.
ב-25 בדצמבר 2019, פורסם ששתי הקבוצות הבולטות מכל מותג תתחרינה אחת נגד השנייה, כך שקבוצת The Undisputed Era (אלוף ה-NXT אדם קול, אלופי הזוגות של NXT, קייל אוריילי ובובי פיש ואלוף צפון אמריקה של NXT, רודריק סטרונג) מהמותג NXT תתחרה נגד קבוצת אימפריום (אלוף בריטניה של ה-WWE, וולטר, פביאן אייכנר, מרסל ברטל ואלכסנדר וולף) מהמותג NXT UK. באירוע NXT UK TakeOver: Blackpool II, וולטר הגן בהצלחה על התואר נגד ג'ו קופי. לאחר הקרב, קבוצת אימפריום חגגה את ניצחונו של וולטר בזירה עד לרגע שבו קבוצת The Undisputed Era הגיעה לפתע ותקפה את אימפריום. וולטר נשאר לבדו בזירה כנגד ארבעת חברי הקבוצה, שביצעו על וולטר כל אחד בתורו את המהלכים הידועים שלהם. ב-22 בינואר בפרק של התוכנית NXT, אימפריום החזירו להם באותו מטבע כאשר הסיחו את דעתם של בובי פיש וקייל אוריילי בקרב הזוגות שלהם נגד Grizzled Young Veterans (זאק גיבסון וג'יימס דרייק) במסגרת חצי הגמר של טורניר הזוגות לזכר דאסטי רודס ואף גרמו להפסדם ולהדחתם של פיש ואוריילי מהטורניר. מאוחר יותר בקרב המרכזי של התוכנית, רודריק סטרונג הפסיד את אליפות צפון אמריקה של NXT לקית' לי; לאחר הקרב, אימפריום הופיעו ותיגרה בין הקבוצות פרצה בזירה, כשצוות האבטחה ניסה להפריד ביניהן.
אירוע

| --- | --- |

תפקיד:: שם:
צוות השידור באנגלית: טום פיליפס
צוות השידור באנגלית: נייג'ל מקגינס
צוות השידור בספרדית: קרלוס קבררה
צוות השידור בספרדית: מרסלו רודריגז
כרוזים: אלישיה טיילור
כרוזים: אנדי שפרד
שופטים: דרייק וורץ
שופטים: דארל שארמה
שופטים: די איי ברואר
מראיינת: קתי קלי
פאנל לפני האירוע: צ'ארלי קארוסו
פאנל לפני האירוע: סם רוברטס
פאנל לפני האירוע: אנדי שפרד